b'\n_START_ARTICLE_\nAleksander \xc5\xa0iftar\n_START_SECTION_\n\xc5\xbdivljenje in delo\n_START_PARAGRAPH_\nAleksander \xc5\xa0iftar je rojen leta 1938 v Murski Soboti. Je diplomirani kmetijski in\xc5\xbeenir, agronom specialist za parkovno vrtnarstvo, doktor agnonomskih znanosti, upokojeni izredni profesor Biotehni\xc4\x8dne fakultete Univerze v ljubljani. Sodi med najpomembnej\xc5\xa1e slovenske strokovnjake za drevnine in grmovnice v Sloveniji. Njegova strokovna podro\xc4\x8dja so vegetativno razmo\xc5\xbeevanje drevnine, rast in razvoj drevnine v urbanem okolju, uvajanje nove drevnine in trajnic v urbane ureditve. Ve\xc4\x8d kot 30 let je bil zaposlen v vrtnarskem podjetju, kjer se je ukvarjal z drevesni\xc4\x8darstvom in urejanjem zelenih povr\xc5\xa1in. Kot dolgoletni strokovni vodja in kasnej\xc5\xa1i direktor podjetja Vrtnarstvo Murska Sobota je v vrtnarsko prakso vpeljal mnoge nove na\xc4\x8dine dela in tehnologije. Podjetje je zaradi visoke strokovnosti dela in kakovosti rastlin veljalo dolga leta za vodilnega pridelovalca okrasne drevnine v Sloveniji, pa tudi v nekdanji Jugoslaviji. Pedago\xc5\xa1ko delo je izvajal na Biotehni\xc5\xa1ki fakulteti Univerze v Ljubljani, na Fakulteti za kmetijstvo in biosistemske vede v Mariboru ter kot gostujo\xc4\x8di predavatelj na Agronomski fakulteti v Zagrebu._NEWLINE_Sodeloval je tudi v aplikativnih projektih urejanja parkov in vrtov v lokalnem okolju (Mestni park Murska Sobota, Vrt spominov in tovari\xc5\xa1tva na Petanjcih) in v \xc5\xa1ir\xc5\xa1em, tudi mednarodnem okolju. Deluje kot svetovalec projektantom, investitorjem, ob\xc4\x8dinskim strokovnim slu\xc5\xbebam.\n_START_SECTION_\nNagrade\n_START_PARAGRAPH_\nDr. Aleksander \xc5\xa0iftar je dobitnik nagrade za izume in izbolj\xc5\xa1ave Sklada Borisa Kidri\xc4\x8da za pomembne raziskovalne dose\xc5\xbeke na podro\xc4\x8dju razmno\xc5\xbeevanja rastlin in vitro (1989) in prejemnik Jesenkove nagrade Biotehni\xc4\x8dne fakultete (2003).'